b'\n_START_ARTICLE_\nHelsingfors metro\n_START_SECTION_\nHistorie\n_START_PARAGRAPH_\nF\xc3\xb8rste del av metrosystemet ble \xc3\xa5pnet i 1982, da strekningen fra \xc3\x96stra centrum til Hagn\xc3\xa4s (Hakaniemi) stod ferdig. \xc3\x85ret etter ble J\xc3\xa4rnv\xc3\xa4gstorget (Rautatientori) og Kampen (Kamppi) \xc3\xa5pnet, og i 1988 ble systemet forlenget ytterligere \xe2\x80\x93 til Mellungsbacka. P\xc3\xa5 1990-tallet ble systemet utvidet til Gr\xc3\xa4sviken og Nordsj\xc3\xb6._NEWLINE_Byggingen av V\xc3\xa4stmetron startet i Gr\xc3\xa4sviken i november 2009 og i Esbo sommeren 2010, og den nye strekningen ble \xc3\xa5pnet for trafikk h\xc3\xb8sten 2017. N\xc3\xa5r V\xc3\xa4stmetron ble ferdigstilt la man om trafikken til to linjer: en som g\xc3\xa5r Mattby-Nordsj\xc3\xb6 og en som g\xc3\xa5r Hagalund-Mellungsbacka. Linjenes rutetider er slik at man p\xc3\xa5 fellesstrekningen Hagalund-\xc3\x96stra centrum f\xc3\xa5r en jevnt h\xc3\xb8y frekvens._NEWLINE_En ytterlige ekspansjon mot vest er under bygging og ventes \xc3\xa5 \xc3\xa5pne i 2020, ved \xc3\xa5pningen vil metroen f\xc3\xa5 ytterligere 7km sporlengde og 5 nye stasjoner.\n_START_SECTION_\nTog\n_START_PARAGRAPH_\nMetroen benytter to forskjellige tog. M100 ble bygget av Str\xc3\xb6mberg i l\xc3\xb8pet av 1970- og 80-\xc3\xa5rene, mens M200 ble bygget av Bombardier Transportation og ble faset inn etter 2001.'